(1-es változat)
Indokolás

a temetőkről és a temetkezés rendjéről szóló 27/2013. (XII. 6.) önkormányzati rendelet
módosításáról szóló

…./2018.(……) önkormányzati rendelethez

A temetőkről és a temetkezésről szóló 1999. évi XLIII. törvény (továbbiakban: Ttv.) 40. § (1) bekezdésében foglaltak szerint: „A temető tulajdonosa, köztemető esetében az önkormányzat rendelete kötelezővé teheti a temetőn belüli, az elhunyt hűtésével, ravatalozásával, a temetőben erre a célra rendszeresített szállítójárművön történő szállításával, továbbá a hamvaknak az erre szolgáló berendezéssel történő szórásával, urnaelhelyezéssel, sírásással, sírhelynyitással, sírbahelyezéssel, visszahantolással, újratemetéssel és exhumálással kapcsolatos feladatok ellátására az üzemeltető szakszemélyzetének és berendezéseinek igénybevételét (a továbbiakban: az üzemeltető által biztosított szolgáltatás).”
Az  OlivinPeridot Kft. a temető üzemeltetését a fenti rendelkezés  teljes biztosítása mellett vállalja, valamint üzemeltetésre tett ajánlatában javasolta a sírásás díjainak emelését, mivel a jelenleg hatályos önkormányzati rendeletben foglalt díjak nem felelnek meg a piaci viszonyoknak. 
Tekintettel arra, hogy a Képviselő – testület az OlivinPeridot Kft temető üzemeltetésre tett ajánlatát elfogadta és öt éves határozott időtartamra kegyeleti közszolgáltatási szerződés megkötésére kerül sor 2018. október 31. napjától, ezért a helyi rendelet módosítása vált szükségessé.

1. §- hoz

A kegyeleti közszolgáltatási szerződés határozott időtartamáról rendelkezik a §.

2. §- hoz
A Ttv. 40. § (1) bekezdésében foglaltak szerinti kizárólagosság biztosítását tartalmazza a §. 
3. §- hoz
A R. 1. melléklete temetői létesítmények és az üzemeltető által biztosított szolgáltatások igénybevételéért a temetkezési szolgáltatók által fizetendő díjakat tartalmazza.
4. §- hoz
A hatályba léptető rendelkezéseket tartalmazza.





Hatásvizsgálat

a temetőkről és a temetkezés rendjéről szóló 27/2013. (XII. 6.) önkormányzati rendelet
módosításáról szóló

…./2018.(……) önkormányzati rendelethez

Társadalmi-gazdasági hatása: A temetkezési szolgáltatás méltóságának megőrzése.  
Költségvetési hatása: A ravatalozóban a Pietas Kft. biztosította a berendezést, így annak pótlása szükséges 1.500.000,-Ft összegben. 
Környezeti, egészségi következményei: nincs
Adminisztratív terheket befolyásoló hatása: Minimális adminisztratív teher jelentkezik a rendelet elfogadását követően, új Kegyeleti Közszolgáltatási Szerződés megkötése válik szükségessé. 
A rendelet módosításának szükségessége: A jelenlegi közszolgáltatási szerződés megszüntetése miatt, új szerződés megkötésével változik az üzemeltetést
A rendelet alkalmazásához szükséges személyi, szervezeti, tárgyi és pénzügyi feltételek: rendelkezésre állnak

Martfű, 2018. október 18.

                                                                                                  Dr. Papp Antal 
                                                                                                   polgármester













Martfű Város Önkormányzata
Képviselő- testületének
…./2018.(……) önkormányzati rendelete
a temetőkről és a temetkezés rendjéről szóló
27/2013. (XII. 6.) önkormányzati rendelet módosításáról
(tervezet)

Martfű Város Önkormányzata Képviselő- testülete Magyarország Alaptörvénye 32. cikk (2) bekezdésében meghatározott feladatkörében eljárva, a temetőkről és a temetkezésről szóló 1999. évi XLIII. törvény 6. § (4), 40. § és 41. § (3) bekezdésében kapott felhatalmazás alapján a következőket rendeli el:

1. § Martfű Város Önkormányzata Képviselő-testületének a temetőkről és a temetkezés rendjéről szóló 27/2013. (XII. 6.) önkormányzati rendelete (továbbiakban: Rendelet) 7. § (4) bekezdése helyébe a következő rendelkezés lép:

7. § (4) A temető üzemeltetésére vonatkozó kegyeleti közszolgáltatási szerződést határozott – 5 év- időtartamra kell kötni.

2. § A Rendelet 11. § (2) bekezdése helyébe a következő rendelkezés lép:

11. § (2) A temetőn belüli, az elhunyt hűtésével, ravatalozásával, a temetőben erre a célra rendszeresített szállítójárművön történő szállításával, továbbá a hamvaknak az erre szolgáló berendezéssel történő szórásával, urnaelhelyezéssel, sírásással, sírhelynyitással, sírbahelyezéssel, visszahantolással, újratemetéssel és exhumálással kapcsolatos feladatok ellátására az üzemeltető szakszemélyzetének és berendezésének igénybevétele kötelező (továbbiakban: az üzemeltető által biztosított szolgáltatás).

3. §  A Rendelet 2. melléklete helyébe e rendelet 1. melléklete kerül.
Záró rendelkezések
4. §  A rendelet 2018. október 31. napján lép hatályba, és hatálybalépését követő napon hatályát veszti.

[bookmark: _GoBack]Dr. Papp Antal							Szász Éva
polgármester								jegyző








1. melléklet a ___/2018. (___) önkormányzati rendelethez


A temetői létesítmények és az üzemeltető által biztosított szolgáltatások igénybevételéért a temetkezési szolgáltatók által fizetendő díjak



Temetői létesítmények igénybevételi díja                              10.000,- Ft + ÁFA

Az elhunyt hűtése (nap/fő) 	  1.575,- Ft + ÁFA
Sírásás koporsós temetés esetén keret nélküli sírba	31.169,- Ft + ÁFA
Sírásás koporsós temetés esetén keretes sírba	36.344,- Ft + ÁFA
Urnasír ásása	  8.008,- Ft + ÁFA
Sírhelynyitás	15.000,- Ft + ÁFA
Exhumálás	20.000,- Ft + ÁFA
Újratemetés	20.000,- Ft + ÁFA


